**E L Ő T E R J E SZ T É S**

az iskola fenntartásához

Tisztelt Bizottság!

Az iskola fenntartásához szóló döntés meghozatalához az eddig ismertek alapján az alábbi állásfoglalást adom:

A 3000 főt meg nem haladó lakosságszámú önkormányzatnak az állam által átvett köznevelési intézményekkel kapcsolatban **nincs működtetési kötelezettsége**.

Amennyiben az önkormányzat vállalja a köznevelési intézmény működtetését azt az alábbiak szerint teheti:

* az összes tulajdonában lévő köznevelési feladatellátásba bevont épület működtetési kötelezettségét magára vállalja,
* **ennek ellenére sem lesznek az önkormányzatnak fenntartói jogai és kötelezettségei,**
* **a működéshez nem igényelhet központi költségvetési hozzájárulást vagy támogatást, az teljes mértékben saját forrásai terhére köteles biztosítani,**
* a működtetés kizárólag az épületek működtetésével összefüggő kiadások vállalását jelenti addig, amíg az állami intézményfenntartó központ által fenntartott köznevelési intézmény működik, azaz míg az állam meg nem szűnteti, ha ez nem következik be
* a működés vállalásával kapcsolatban legközelebb 2015. évben nyilatkozhat, azaz a **döntés esetleges felülvizsgálatára 2012-ig nem lesz lehetőség.**

Nem ismerjük még mindig azt, hogy az állam mit vesz át, mert az átadás-átvételről szóló jogszabály még nem jelent meg, továbbá a helyi adóbevételeket sem tudjuk még kiszámolni.

Az iskola működtetésének felvállalása esetén is a legfontosabb jog a fenntartói jog kikerül az önkormányzat kezéből, azaz döntési jogosultsága nem lesz az önkormányzatnak.

Kérem a bizottság javaslatának racionális átgondolását.

Zebegény, 2012. november 12.

 Tisztelettel:

 **Bahil Emilné dr.**

 mb. jegyző